Een doodgeskiet ná Mall of Africa-rooftog | Maroela Media
'n Verdagte is doodgeskiet en vier vermeende rowers is in hegtenis geneem nadat 'n juwelierswarewinkel in Mall of Africa in Midrand Woensdagaand beroof is.
Die rooftog het omstreeks 19:30 plaasgevind. Die polisie is ontbied en 'n grootskaalse soektog is onmiddellik na die verdagtes van stapel gestuur.
Polisiebeamptes het die verdagtes, wat met 'n BMW X5 gery het, op Ebony Park gewaar en 'n jaagtog het gevolg tot in Marlboroweg, het kapt. Mavela Masondo, woordvoerder van die polisie, gesê.
"Die gewapende bende het op polisiebeamptes losgebrand en die polisie het teruggeskiet. Die verdagtes het uit hul motor gespring en die skietgeveg het voortgegaan. Een verdagte is doodgeskiet en vier in hegtenis geneem." Daar is op vuurwapens en ammunisie beslag gelê.
Beamptes het die verdagtes se motor deursoek en daar is op 'n klomp horlosies, waaronder luukse handelsmerke soos Rolex, Breitling, Omega en TAG Heuer, asook ander juweliersware beslag gelê.
"Die verdagtes sal binnekort op aanklagte van sakeroof, poging tot moord, die besit van vermoedelik gesteelde goedere, roekelose en nalatige bestuur en die besit van 'n ongelisensieerde vuurwapen en ammunisie in die hof verskyn."
Dan sê hulle armmoede is die oorsaak van misdaad in SA, maar verdagtes het ñ BMW X5 gery.
Sjoe, die mall of Africa uitstappie is baie realisties !!
Well done SAP!!!!!!!
Baie goeie werk SAPD – Dit is hoe dit gedoen en gestop kan word. Baie Dankie
Wel gedaan SAP maar verskoon tog my agterdog ek kan nie help om te wonder nie . Hoeveel Rolex , Breitling , Tag Heuer ens het julle terug gekry, klop dit met die juweliers winkel se voorraad lys van vermiste goedere, want anders moet die versekering weer opdok vir meer as wat gekry is